Gunnar Sønstevold

Gunnar Sønstevold (født 26. november 1912 død 18. oktober 1991) var en norsk komponist, opprinnelig fra Elverum.

Sønstevold studerte i Oslo fra 1932, blant annet klaver hos Nils Larsen og Erling Westher, samt komponering hos Karl Andersen. Samtidig spilte han piano og trombone i landets ledende jazzkvartett Funny Boys  1932–1939.  Han flyktet til Sverige i 1940 og traff komponisten Maj Lundén som han ektet 1941. Fra 1946 til 1969 komponerte han musikk til 40 spillefilmer og 3 helaftens dokumentarfilmer. Som teaterkomponist laget Sønstevold musikk til Bjørneboes Semmelweis, Ibsens Catalina, Vesaas Bleikeplassen, Fjernsynsteatret og Büchners Woyzek. Da Sønstevold skrev musikken til Shakespeares Stormen på det Norske Teateret i 1957, eksperimenterte han som den første norske komponist med elektroniske virkemidler.

Etter oppholdet i Wien ble hans musikk for en stor del preget av streng tolvtoneteknikk.

I årene 1967 til 1974 var Sønstevold ansatt som leder av musikkavdelingen i NRK-fjernsynet. Senere har han virket som inspirerende musikkpedagog og komponist bl.a. ved ekteparet Gunnar og Maj Sønstevolds musikkskole i Rakkestad, Østfold. Han har også undervist ved Institutt for musikkvitenskap ved Universitetet i Oslo. Gunnar Sønstevolds store interesse for samspill mellom amatører, barn, voksne og profesjonelle har i de senere år resultert i to betydningsfulle verker, Litani i Atlanta for jazzband, symfoniorkester, resitatør og barnekor, kåret til Årets verk i 1972 og uroppført under festspillene i Harstad 1973, og På leting, skrevet for en hel bygd av alle aldersgrupper og amatører av alle slag. Hans produksjon omfatter foruten film- og teatermusikk, også kammermusikk og verker for orkester.

Priser 
 Filmkritikerprisen 1955 for Det brenner i natt
 Norsk kulturråds musikkpris 1972 
 Radioteatrets ærespris “Blå fugl” 1987
 Festspillene i Bergen festspillkomponist 1987

Produksjon

Verkliste (utvalg)

Orkesterverker 
 Sinfonietta (1949)
 Konsert for saksofon og orkester (1955)
 Konsert for fløyte, trombone og orkester (1965)
 Forvandling: En fleip (1976)
 Konsert for obo, harpe og orkester (1978)
 Kork (= Kringkastingsorkesteret)  (1979)
 Festkommentate (1981)
 Concertino for harpe og orkester (1991)

Vokalverker 
 Intermezzo for sopran, fiolin og lydbånd (1958)
 5 Sanger til dikt av Tarjei Vesaas, sopran og gitar (1964)
 Litani i Atlanta (tekst: W. E. B. du Bois, norsk tekst: Paal Helge Haugen), kor, barnekor, jazzensemble, orkester (1971)
 Fredskjemperens død for kor og kammerensemble (1978)
 Forhandlinger i et magert landfor kor, forteller, barnestemmer og kammerensemble (1982)

Kammermusikk 
 Strykekvartett nr. 1 (1945)
 Duett for fløyte og obo (eller trombone)  (1949)
 Det doriske bur for 3 pianister på 1 klaver (1964)
 Duett for harpe og tuba (1970)
 Strykekvartett nr. 1, Pinter-kvartetten (1971/77)
 PianoPussel for to (1974)
 Samvirke, septett (1976)
 Crico for 2 klaverer og 2 slagverk (1977)
 Quintessens for kammerensemble (1979)
 Sonatine for trombone og klaver (1990)

Filmmusikk 
 Askeladden og de gode hjelperne (1961)
 De dødes tjern (1958)
 Fjols til fjells (1957)
 Veslefrikk med fela (1952)
 Musikk på loftet/En dukkedrøm (1952)
 Den hemmelighetsfulle leiligheten (1948)

Scenemusikk 
 Bendik og Årolija, ballett (1947)
 Musikalsk spectacel, ballett over Peer Gynt (1966)
 Koreografen, ballett (1967)
 Innberetning til et akademi (tekst: Franz Kafka) (1982/87)

Diskografi 
 Elin & Egil, Dans med Prøysen - Greieste hits 2 (2007)
 Alexandra Becker, Rolf Becker, Dickie Dick Dickens . fjerde serie: Nå er han her igjen (2003)
 Alexandra Becker, Rolf Becker, Dickie Dick Dickens - tredje serie (2001)
 Alexandra Becker, Rolf Becker, Dickie Dick Dickens - andre serie (1999)
 Alexandra Becker, Rolf Becker, Dickie Dick Dickens - første serie (1998)
 Eva Knardahl, Robert Rønnes, The Norwegian Contemporary Bassoon (1992)
 Kari Svendsen, Kari går til Filmen (1991)
 Geir Henning Braaten, Norwegian Panorama (1984)
 Popofoni (1973)
 KORK, Norwegian Light Music vol- 6 (1967)

Referanser

Eksterne lenker 
  Verkliste  fra NB noter
 
 

Norske komponister
Norske musikkpedagoger
Norske jazzpianister
Personer fra Elverum kommune